[{"text_idx": "#000000", "text": "Mae Chris yn dechrau drwy esbonio ei waith fel artist/darlunydd, gan bwysleisio sut mae\u2019n gallu cynnwys y ddau. Mae\u2019n so\u0302n am elfennau ymarferol a rhyddid darlunio a sut y gall fynd a\u0302 chi i lawr amryw o lwybrau. Mae Chris yn egluro bod ei waith yn cynnwys comisiynau ac addysgu a\u2019i fod wedi dylunio cloriau CD, animeiddiadau a llyfrau. Mae ei waith hefyd yn goferu drosodd i ddisgyblaethau eraill megis graffeg, celfyddyd gain a ffotograffiaeth. Mae Chris yn awyddus i ddangos y gall darlunio fod yn llawer iawn mwy na phen ac inc. Yn ddylanwad arno mae gweithiau Tim Minchin ac Edward Gorey y bu eu harddull yn ddylanwad ar Tim Burton ac mae\u2019n annog y cyfranogwyr i ystyried beth y gallai eu darluniau fod yn ymateb iddo, e.e. barddoniaeth. Bydd cyfranogwyr yn edrych ar y dull adrodd stori a\u2019r berthynas sydd gan ddarlunio a\u0302 naratif."}, {"text_idx": "#000001", "text": "Y dasg gyntaf yw tynnu llun o\u2019u cyd-gyfranogwyr fel ymarferiad i lacio eu sgiliau arlunio. Bydd y cyfranogwyr yn cychwyn arni\u2019n sydyn a llawer un yn cymryd ei amser wrth greu rhai sylwadau hynod fanwl. Mae llawer o fyfyrwyr yn astudio \u201cbywyd llonydd\u201d yn yr ysgol ac mae Chris yn gwneud y cysylltiad a\u0302\u2019i waith darluniadol yntau. Mae\u2019n pwysleisio sut mae\u2019r dasg syml yma\u2019n rhoi\u2019r sail i bopeth rydyn ni\u2019n ei wneud fel artistiaid. Ar o\u0302l edrych o gwmpas yr ystafell ar y portreadau sy\u2019n cael eu creu, medd Chris, \u201cMae llawer ohonoch chi\u2019n cynhyrchu gwaith gwirioneddol dda. Chwarae teg i chi wir!\u201d"}, {"text_idx": "#000002", "text": "Mae\u2019r myfyrwyr wedyn yn symud ymlaen at ail dasg y dydd sy\u2019n gofyn iddynt ddewis cymeriad, gweithred a lleoliad o dair het. Yna gofynnwyd i\u2019r cyfranogwyr lunio stori o\u2019r rhain a fydd yn cael ei rhoi ar botel gan ddefnyddio pens cerameg a sharpies. Darganfu llawer o\u2019r cyfranogwyr ffyrdd newydd o ddefnyddio\u2019r deunyddiau hyn, er enghraifft, mae\u2019r pens cerameg o\u2019u gwasgu i lawr yn ddigon caled yn creu diferion inc lliwgar a ddefnyddiwyd ganddynt i gyfoethogi eu darluniau."}, {"text_idx": "#000004", "text": "Celf Wisgadwy gydag Anna Lewis"}]